rejauldu/bengali-wikipedia huggingface dataset:
এলভিশ যাদব (জন্ম: ১৪ সেপ্টেম্বর ১৯৯৭) একজন ভারতীয় ইউটিউবার, স্ট্রিমার এবং গায়ক। তিনি তার ইউটিউব ভিডিও এবং বিগ বস ওটিটি মৌসুম ২-এর বিজয়ী হওয়ার জন্য পরিচিত।   প্রারম্ভিক জীবন  এলভিশ যাদব ১৯৯৭ সালের ১৪ সেপ্টেম্বর হরিয়ানার একটি হিন্দু যাদব পরিবারে জন্মগ্রহণ করেন। তার জন্মনাম সিদ্ধার্থ যাদব। তার বাবার নাম রাম অবতার যাদব এবং মায়ের নাম সুষমা যাদব। তিনি গুরুগ্রামের অ্যামিটি ইন্টারন্যাশনাল স্কুলে প্রারম্ভিক পড়াশোনা শেষ করেন এবং দিল্লির হংসরাজ কলেজ থেকে বাণিজ্যে স্নাতক সম্পন্ন করেন।   কর্মজীবন  আশীষ চঞ্চলানি ও অমিত ভাদানার দ্বারা অনুপ্রাণিত হয়ে এলভিশ যাদব ২০১৬ সালের ২৯ এপ্রিল তার ইউটিউব ক্যারিয়ার শুরু করেন। তার ৩টি ইউটিউব চ্যানেল রয়েছে, যার মধ্যে প্রধান চ্যানেলে ২০২৪ সালের ফ্রেব্রুয়ারি পর্যন্ত সাবস্ক্রাইবার ১৪.৯ মিলিয়ন এবং ভিউস ১.৩৭ বিলিয়ন। ৩টি চ্যানেল মিলিয়ে মোট সাবস্ক্রাইবার ২২ মিলিয়ন এবং ভিউস ৩ বিলিয়ন।  ২০২৩ সালে তিনি আপাতবাস্তব অনুষ্ঠান বিগ বস ওটিটি'র দ্বিতীয় মৌসুমে প্রতিযোগী হিসেবে অংশগ্রহণ করেন এবং বিজয়ী হন।   বিতর্ক   ৩ নভেম্বর ২০২৩-এ, নয়ডা পুলিশ এলভিশ এবং অন্য পাঁচজনের বিরুদ্ধে কোবরা সহ নয়টি বিষাক্ত সাপ পাওয়ার অভিযোগে এফআইআর দায়ের করেছিল। এই সাপ এবং সাপের বিষ অবৈধ পার্টিতে ব্যবহার করা হত। বিজেপি সাংসদ মেনকা গান্ধীর এনজিওর অভিযোগের ভিত্তিতে মামলাটি শুরু করা হয়েছিল, যিনি এলভিশকে সাপের সাথে ভিডিও শুট করার এবং সাপের বিষ ও ওষুধের সাথে অবৈধ পার্টি আয়োজনের অভিযোগ করেছিলেন। পুলিশের একটি গোপন অভিযানে পাঁচজন ব্যক্তিকে গ্রেফতার করা হয় যারা এলভিশ যাদবকে মাস্টারমাইন্ড হিসেবে নাম দেয়। পরে, ১৭ মার্চ ২০২৪-এ, যাদব, অন্য পাঁচজনের সাথে, ‘বন্য জীবন (সুরক্ষা) আইন,’ ১৯৭২, এবং রেভ পার্টিতে সাপের বিষের ব্যবস্থা করার জন্য ভারতীয় দণ্ডবিধির ১২০ক (অপরাধী ষড়যন্ত্র) ধারায় গ্রেপ্তার হন।  পরবর্তীকালে, তাদের ১৪ দিনের জন্য বিচার বিভাগীয় হেফাজতে পাঠানো হয়, যেখানে যাদব সাপের বিষের ব্যবস্থা করার কথা স্বীকার করেন। ২২ মার্চ ২০২৪ এ এলভিশ-কে গৌতম বুদ্ধ নগর জেলা আদালত জামিন দেয়।  ৮ মার্চ ২০২৪-এ, সোশাল মিডিয়ায় একটি ভিডিও ভাইরাল হয় যেখানে, এলভিশকে তার বন্ধুদের সাথে গুরগাঁওয়ের একটি পোশাকের দোকানে ইউটিউবার সাগর ঠাকুর (অনলাইনে ম্যাক্সটার্ন নামে পরিচিত) এর সাথে মারামারিতে জড়িয়ে পড়তে দেখা যায়।ইন্ডিয়া টুডে জানিয়েছিল, এই ঘটনার পর তার বিরুদ্ধে এফআইআর নথিভুক্ত করা হয়েছিল। অনলাইনে দুজনের মধ্যে কথা কাটাকাটির জেরে ঘটনাটি ঘটে। এলভিশ দ্য ইন্ডিয়ান এক্সপ্রেসকে বলেছেন "ম্যাক্সটার্ন তার পরিবারকে হত্যার হুমকি দিয়েছিলেন, এবং ঘটনাটি মুহূর্তের উত্তাপে ঘটেছিল" এবং অভিযোগ করেন যে "ম্যাক্সটার্ন মারামারির জায়গায় ক্যামেরা স্থাপন করেছিলেন, যাতে ঘটনাটি ক্যামেরায় ধরা পড়ে।"  ৪ মে ২০২৪-এ, ইডি নয়ডা পুলিশের দায়ের করা এফআইআর-এর উপর ভিত্তি করে ‘মানি লন্ডারিং প্রতিরোধ আইন’ এর অধীনে এলভিশ যাদবের বিরুদ্ধে একটি তদন্ত প্রতিবেদন দায়ের করেছে।   টেলিভিশন  +বছরশিরোনামভূমিকাসূত্র২০২১এলভিশ যাদব২০২২হাঙ্গামা২০২৩বিগ বস ওটিটি মৌসুম ২বিজয়ী২০২৪প্লেগ্রাউন্ডপরামর্শদাতা   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ভারতীয় ইউটিউবার বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ইউটিউব ভ্লগার বিষয়শ্রেণী:ভারতীয় হিন্দু বিষয়শ্রেণী:ভারতীয় জাতীয়তাবাদী বিষয়শ্রেণী:হরিয়ানার ব্যক্তি বিষয়শ্রেণী:গুরুগ্রামের ব্যক্তি
পন্ডিচেরি হাঙ্গর ( (বৈজ্ঞানিক নাম: ) হচ্ছে কার্চারহিনিডি পরিবারের হাঙ্গরের অত্যন্ত বিরল একটি প্রজাতি। ভারতীয় উপমহাদেশ ও দক্ষিণপূর্ব এশিয়া জুড়ে এই হাঙ্গরের বিস্তৃতি। ছোট আকৃতির এই হাঙ্গরের ডর্সাল ফিন বা পৃষ্ঠ পাখনা যথেষ্ট পরিমাণে বড়। এর শরীরের উপরাংশ ধূসর রংয়ের ও দেহের নিম্নভাগ সাদা। পাখার উপরাংশগুলোতে ও লেজের প্রান্তভাগের অংশগুলো কালো রংয়ের। ১৯৭৯ সালের পর থেকে এই হাঙ্গর আর দেখতে পাওয়া যায় নি, যার কারণে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের তালিকায় এটিকে মারাত্মকভাবে বিপদাপন্ন একটি প্রজাতি হিসেবে ধরা হয়। ধারণা করা হয় যে, এটি বিলুপ্তও হয়ে গিয়ে পারে।   বিস্তৃতি ও বাসস্থান  পন্ডিচেরি হাঙ্গর ইন্দো-প্রশান্তমহাসাগরীয় অঞ্চলে ব্যাপকভাবে দেখা যেতো। ওমান উপসাগর, ভারত থেকে ইন্দোনেশীয় দ্বীপ জাভা, বোর্নিও প্রভৃতি স্থানেও এই হাঙ্গরের দেখা মিলতো। এছাড়াও দক্ষিণ চীন সাগর, নিউ গায়ানা, এবং উত্তর অস্ট্রেলিয়াতেও এই হাঙ্গর দেখার কথা যানা যায়। সমুদ্র পেরিয়ে তুলামূলক নদী অববাহিকাতেও এদেরে দেখা মেলার কথা জানা যায়। এর মধ্যে আছে হুগলি ও সায়গন নদী, যদিও এ ব্যাপারটি এখনো নিশ্চিত হয়নি।Garrick, J.A.F. (November 1985). Additions to a revision of the shark genus Carcharhinus: Synonymy of Aprionodon and Hypoprion, and description of a new species of Carcharhinus (Carcharhinidae) . NOAA Technical Report NMFS-34: 1–26.   বিবরণ  পন্ডিচেরি হাঙ্গরের শরীর মোটাসোটা, এবং নাক সামান্য লম্বা ও খাড়া। নাকের প্রতিটি ছিদ্রে চওড়া চিড় আছে। এদের চোখ বড় ও বৃত্তাকৃতি। মুখ বৃত্তীয় ভাবে বাঁকানো। তাদের উভয় চোয়ালে ১২ থেকে ১৪টি করে দাঁত থাকে। অবশ্য মাঝে ১ থেকে ২টা ছোট দাঁত থাকতে পারে।  এদের পেক্টোরাল পাখনা আকৃতিতে খাটো এবং এর উপরাংশ অনেকটা চোখা আকৃতির। প্রথম পৃষ্ঠীয় পাখনাটি লম্বা, সেই প্রান্তভাগও যথেষ্ট লম্বা। এটি উদ্ভব হয়েছে পেক্টোরাল পাখনার ঠিক পেছন থেকে। দ্বিতীয় পৃষ্ঠীয় পাখনাও লম্বা তবে এটি নিচের দিকে নামানো, এবং পশ্চাৎভাগের পাখনার ঠিক বিপরীতে এটি অবস্থিত। পৃষ্ঠীয় পাখনাদ্বয়ের মাঝে অপেক্ষাকৃত নিচু ভাগ রয়েছে। পেক্টোরাল, দ্বিতীয় পৃষ্ঠীয় পাখনা, এবং ক্লডিয়াল পাখনার বা পুচ্ছ পাখনা প্রান্তভাগ কালো রংয়ের, অন্যান্য পাখনার ক্ষেত্রে রংটি একটু গাঢ়। খুব বেশি নমুনা না পাওয়া যাওয়ায় এর সঠিক আকৃতি সম্মন্ধে ধারণা পাওয়া যায় না, কিন্তু ধারণা করা হয় এর আকার -এর বেশি নয়।   মানুষের সাথে সম্পর্ক  পন্ডিচেরি হাঙ্গর খুবই দুর্লভ একটি প্রাণী। জাদুঘরে এখন পর্যন্ত এর বিশটিরও কম নমুনা সংরক্ষিত আছে। এর সবগুলোই প্রায় ১৯০০ সালের দিকে সংগ্রহকৃত। এর বিস্তৃতির এলাকাগুলোতে জরিপ করে যা পাওয়া যায় তা হচ্ছে, পন্ডিচেরী হাঙ্গর শেষ দেখা গিয়েছিলো ১৯৭৯ সালে। ধারণা করা হয় এটি হয়তো বিলুপ্ত হয়ে গেছে। যদি এটি এখনো কিছু টিকে থাকে, তবে ইন্দো-অস্ট্রেলীয় অঞ্চলে কিছু পরিমাণ থাকতে পারে, যা বাণিজ্যিক মৎসশিকারের কারণে হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এটিকে মারত্মকভাবে বিপদাপন্ন প্রজাতি হিসেবে চিহ্নিত করেছে।   তথ্যসূত্র   বিষয়শ্রেণী:হাঙ্গর বিষয়শ্রেণী:হাঙ্গরের প্রজাতি বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৮৩৯-এ বর্ণিত মাছ
আবু আবদুল্লাহ মুহাম্মাদ ইবনে মুয়ায জাইয়ানিLatin forms include Abenmoat, Abumadh, Abhomadh, or Abumaad, corresponding to either Ibn Muʿādh or Abū ... Muʿādh. (; ৯৮৯, কর্দোবা, আন্দালুস – ১০৭৯, জায়েন, আন্দালুস ) আন্দালুসেের (বর্তমান স্পেনে) একজন গণিতবিদ, মুসলিম পণ্ডিত এবং কাজী ছিলেন। জাইয়ানি ইউক্লিডের উপাদানগুলোর উপর গুরুত্বপূর্ণ ভাষ্য লিখেছেন এবং তিনি গোলাকার ত্রিকোণমিতির উপর প্রথম পরিচিত গ্রন্থটি লিখেছেন।   জীবন  তার জীবন সম্পর্কে খুব কমই জানা যায়। ইবনে বাশকুওয়াল (মৃত্যু ১১৮৩) একজন জাইয়ানির উল্লেখ করেছেন। যিনি কুরআন বিষয়ক পন্ডিত, আরবি ভাষাতত্ত্ববিদ এবং উত্তরাধিকার আইনে বিশেষজ্ঞ (ফারাইযি)। তাদের পরিচয় নিয়ে বিভ্রান্তি বিদ্যমান। এমনকি তারা একই ব্যক্তি কিনা তা-ও অজানা।   একটি গোলকের অজানা আর্কসের বই  জাইয়ানি একটি গোলকের অজানা আর্কসের বইটি লিখেছেন, যাকে "গোলাকার ত্রিকোণমিতির প্রথম গ্রন্থ" হিসাবে বিবেচনা করা হয়, যদিও গোলাকার ত্রিকোণমিতিটি তার প্রাচীন হেলেনিস্টিক আকারে আলেকজান্দ্রিয়ার মেনেলাউসের মতো পূর্ববর্তী গণিতবিদদের দ্বারা মোকাবিলা করেছিলেন, যিনি বিকাশ করেছিলেন। গোলাকার সমস্যা মোকাবেলা করার জন্য মেনেলাউসের উপপাদ্য। "Book 3 deals with spherical trigonometry and includes Menelaus's theorem." যাইহোক, ইএস কেনেডি উল্লেখ করেছেন যে প্রাক-ইসলামিক গণিতে একটি গোলাকার চিত্রের মাত্রা গণনা করা সম্ভব হলেও, নীতিগতভাবে, জ্যা টেবিল এবং মেনেলাউসের উপপাদ্য ব্যবহার করে, গোলাকার সমস্যাগুলিতে উপপাদ্যের প্রয়োগ ছিল খুবই অনুশীলনে কঠিন। গোলাকার ত্রিকোণমিতির উপর আল-জায়ানির কাজ "ডান-হাতের ত্রিভুজগুলির সূত্র, সাইনের সাধারণ নিয়ম এবং মেরু ত্রিভুজের মাধ্যমে একটি গোলাকার ত্রিভুজের সমাধান রয়েছে।" এই গ্রন্থটি পরে "ইউরোপীয় গণিতের উপর শক্তিশালী প্রভাব ফেলেছিল", এবং তার "সংখ্যা হিসাবে অনুপাতের সংজ্ঞা" এবং "সব দিক অজানা থাকলে একটি গোলাকার ত্রিভুজ সমাধানের পদ্ধতি" সম্ভবত রেজিওমন্টানাসকে প্রভাবিত করেছে।   আরও দেখুন   মধ্যযুগীয় ইসলামে গণিত   তথ্যসূত্র    গ্রন্থপঞ্জি    (PDF version)      বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:১০৭৯-এ মৃত্যু বিষয়শ্রেণী:৯৮৯-এ জন্ম বিষয়শ্রেণী:কিবলা নির্ধারণে কাজ করেছেন এমন বিজ্ঞানী বিষয়শ্রেণী:১১শ শতাব্দীর গণিতবিদ বিষয়শ্রেণী:১১শ শতাব্দীর আন্দালুসের ব্যক্তি
দুর্গা বাহিনী (আইএসও: Durgā Vāhinī ) (Carrier of Durga) হল হিন্দুত্ববাদে বিশ্বাসী বিশ্ব হিন্দু পরিষদ (ভিএইচপি) এর মহিলা দল। এটি ১৯৯১ সালে প্রতিষ্ঠিত হয় এবং এর প্রতিষ্ঠাতা চেয়ারপারসন হলেন সাধ্বী ঋতম্ভরাজী। বিশ্ব হিন্দু পরিষদ জানিয়েছে যে দুর্গা বাহিনীর উদ্দেশ্য আরও বেশি মহিলাকে প্রার্থনা সভা এবং সাংস্কৃতিক কর্মকাণ্ডে অংশ নিতে উৎসাহিত করা। সংগঠনের সিনিয়র নেতা কল্পনা বয়াশ বলেন যে দুর্গা বাহিনী সদস্যরা "শারীরিক, মানসিক এবং জ্ঞান বিকাশে" নিজেকে উৎসর্গ করেন।  সংস্থার লক্ষ্য হল কষ্টের সময় হিন্দু পরিবারগুলিকে সহায়তা করে এবং সামাজিক সেবা প্রদানের মাধ্যমে হিন্দু সংহতি প্রতিষ্ঠা করা। বৈষের মতে, ২০০২ সাল পর্যন্ত এই গ্রুপের মোট সদস্যপদ ৮,০০০ এবং আহমেদাবাদে এর এক হাজার সদস্য রয়েছেন।  ক্রিয়াকলাপ এবং আদর্শ দুর্গা বাহিনী প্রায়শই কট্টরপন্থী বজরং দলের মহিলা মুখ হিসাবে বিবেচিত হয় এবং তাদের বিরুদ্ধে ধর্মীয় সংখ্যালঘুদের বিরুদ্ধে সহিংসতা প্ররোচিত করতে সক্রিয়ভাবে অবদানের অভিযোগ রয়েছে। সংগঠনটিকে জঙ্গি সংগঠন, ডানপন্থী ধর্মীয় উগ্রবাদী গোষ্ঠী হিসাবে বর্ণনা করা হয়েছে। দুর্গা বাহিনী আক্রমণাত্মকভাবে কম আয়ের উপার্জনকারী এবং নিম্ন বর্ণের পরিবার থেকে যুবতীদের নিয়োগ দেয়। সদস্যরা কারাতে এবং লাঠি শিখে এবং আদর্শিক শিক্ষা পায়।   তথ্যসূত্র   বিষয়শ্রেণী:রাজনৈতিক দলের সামরিক বাহিনী বিষয়শ্রেণী:ভারতে ধর্মীয়ভাবে অনুপ্রাণিত সহিংসতা বিষয়শ্রেণী:সঙ্ঘ পরিবার বিষয়শ্রেণী:হিন্দু সংগঠন বিষয়শ্রেণী:বিশ্ব হিন্দু পরিষদ বিষয়শ্রেণী:ভারত ভিত্তিক নারী সংগঠন
গোল্ডেন লায়ন উইলবার স্মিথ এবং জাইলস ক্রিস্টিয়ানের ২০১৫ সালের একটি উপন্যাস। এটি কুর্টনি ধারাবাহিক উপন্যাসের অংশ।  স্মিথ প্রকাশিত কোনো সহ-লেখকের সাথে প্রকাশিত ষোলটি উপন্যাসের মধ্যে এটিই প্রথম।  স্মিথ বলেছেন যে তিনি গল্প এবং চরিত্রগুলোর রূপরেখা করেছেন কিন্তু অন্য একজন তা লিখেছেন। তিনি বলেছেন, "আমার লেখার একটি নির্দিষ্ট ধরন আছে, এবং তাদেরও ধরন আছে। আমি তাদের বাক্য বা অধ্যায় নিই এবং আমি সেগুলোর উপর উইলবার স্মিথের চাকচিক্য বসিয়ে দিই... এটি ঘটায় ম্যা...জি...ক। ম্যাজিক! প্রত্যেকেরই নিজস্ব জাদু আছে এবং আমার কাছে আমার বিশেষ জাদু আছে যা আমি গত ৫০ বছরে খুব সাবধানে তৈরি করেছি।"   তথ্যসূত্র    বহি সংযোগ    উইলবার স্মিথের গোল্ডেন লায়ন  Kirkus পর্যালোচনা পর্যালোচনা  বিষয়শ্রেণী:হ্যার্পার কলিন্সের বই বিষয়শ্রেণী:২০১৫-এর উপন্যাস
থাম্ব|তুরীয়বাদ একটি দার্শনিক, সাহিত্যিক ও রাজনৈতিক আন্দোলন যা ১৮২০ ও ১৮৩০-এর দশকে মার্কিন যুক্তরাষ্ট্রের পূর্বভাগে বিকাশ লাভ করে। তুরীয়বাদ একটি দার্শনিক, সাহিত্যিক ও রাজনৈতিক আন্দোলন যা ১৮২০ ও ১৮৩০-এর দশকে মার্কিন যুক্তরাষ্ট্রের পূর্বভাগে বিকাশ লাভ করে। "Transcendentalism is an American literary, political, and philosophical movement of the early nineteenth century, centered around Ralph Waldo Emerson.""a philosophy which says that thought and spiritual things are more real than ordinary human experience and material things" ব্যক্তি ও প্রকৃতি যে ভেতর থেকে ভালো, তা তুরীয়বাদের একটি কেন্দ্রীয় বিশ্বাস। যদিও সমাজ ও তার প্রতিষ্ঠানগুলি ব্যক্তির খাঁটি ধর্মকে দিগভ্রান্ত করেছে, যখন মানুষ প্রকৃতপক্ষেই স্বনির্ভর ও স্বাধীন হয়, তখনই সে তার সর্বোত্তম পর্যায়ে উন্নীত হয়। তুরীয়বাদীরা দূরবর্তী স্বর্গে বিশ্বাস করার পরিবর্তে দৈনন্দিন জীবনে নিহিত দৈব অভিজ্ঞতায় বিশ্বাসী ছিলেন। তারা ভৌত ও আধ্যাত্মিক ঘটনাবলীকে বিচ্ছিন্ন সত্তা হিসেবে না দেখে এগুলিকে কিছু সদা-পরিবর্তনশীল প্রক্রিয়ার অংশ হিসেবে গণ্য করতেন।  তুরীয়বাদে ব্যক্তিনিষ্ঠ স্বজ্ঞাকে বস্তুনিষ্ঠ অভিজ্ঞতাবাদের তুলনায় বেশি জোর দেওয়া হয়। তুরীয়বাদীরা মনে করেন ব্যক্তিমাত্রেই অতীতের পণ্ডিতদের প্রতি তেমন শ্রদ্ধা বা মনোযোগ প্রদান না করেই নিজেরাই সম্পূর্ণ স্বকীয় অন্তর্দৃষ্টি লাভে সক্ষম। তুরীয়বাদ যে সময় বিকাশ লাভ করছিল, সেসময় প্রচলিত বুদ্ধিজীবীবাদ ও আধ্যাত্মিকতাবাদের প্রতিক্রিয়া হিসেবে এই মতবাদটির উদ্ভব ঘটে।  হার্ভার্ড ধর্মতত্ত্ব বিদ্যালয়ে যে খ্রিস্টীয় একত্ববাদের মতাদর্শটির শিক্ষা দেওয়া হত, তার সাথে তুরীয়বাদের ঘনিষ্ঠ সম্পর্ক আছে।  ইংরেজ ও জার্মান রোমান্টিকবাদ, ইয়োহান গটফ্রিড হের্ডার ও ফ্রিডরিখ শ্লাইয়ারমাখারের বাইবেলীয় সমালোচনা এবং ডেভিড হিউমের সন্দেহবাদ থেকে তুরীয়বাদের উদ্ভব হয়। এছাড়া ইমানুয়েল কান্টের তুরীয় দর্শন ও জার্মান আদর্শবাদও এতে অবদান রাখে। কোনও কোনও গবেষক এমানুয়েল সুইডেনবরি ও ইয়াকব ব্যোমেকে তুরীয়বাদের উপর ব্যাপক প্রভাব বিস্তারকারী হিসেবে গণ্য করেন। অধিকন্তু তুরীয়বাদের উপরে মনের দর্শন ও আধ্যাত্মিকতার উপরে হিন্দুধর্মের রচনাবলী, বিশেষত উপনিষদের গভীর প্রভাব রয়েছে।  তথ্যসূত্র  বিষয়শ্রেণী:অদ্বৈতবাদ বিষয়শ্রেণী:তুরীয়বাদ বিষয়শ্রেণী:আধ্যাত্মিকতা বিষয়শ্রেণী:চিরকালীন দর্শন বিষয়শ্রেণী:নব্য-বেদান্ত বিষয়শ্রেণী:নতুন চিন্তা বিষয়শ্রেণী:একত্ববাদ বিষয়শ্রেণী:নিউ ইংল্যান্ডের ইতিহাস
মিরপুর ক্যান্টনমেন্ট পাবলিক স্কুল অ্যান্ড কলেজ  বাংলাদেশের রাজধানী ঢাকা শহরের ঢাকা সেনানিবাস এলাকায় অবস্থিত একটি শিক্ষাপ্রতিষ্ঠান। এটি বাংলাদেশ সেনাবাহিনী কর্তৃক পরিচালিত। কলেজটি মূলত সামরিক বাহিনীর সদস্যদের সন্তানদের জন্য হলেও বেসামরিক ব্যক্তিবর্গের সন্তানরাও এতে পড়াশোনা করতে পারে।   ইতিহাস  মিরপুর ডিওএইচএস সংলগ্ন মিরপুর ক্যান্টনমেন্টের এডুকেশন ভিলেজে প্রায় ৩.৮৩ একর জমির উপর নির্মিত মিরপুর ক্যান্টনমেন্ট পাবলিক স্কুল ও কলেজের স্বপ্নীল যাত্রা ২০১৪ সালের ২রা জানুয়ারি। বর্তমানে এই প্রতিষ্ঠানটি বাংলা ভার্সনে নার্সারি হতে দ্বাদশ শ্রেণি এবং ইংরেজি ভার্সনে নার্সারি হতে নবম শ্রেণি পর্যন্ত সর্বমোট প্রায় ৭০০০ জন শিক্ষার্থীকে শিক্ষা প্রদান করছে। বর্তমানে শিক্ষক সংখ্যা ১৭০ জন।   অবস্থান ও অবকাঠামো  বাংলাদেশের রাজধানী ঢাকা শহরের মিরপুর সেনানিবাসের প্রাণকেন্দ্রে প্রায় ৪ একর জমির উপর কলেজটি অবস্থিত।   শিক্ষা কার্যক্রম ও পদ্ধতি  "শেখো-সৃজন করো-নেতৃত্ব দাও" - কলেজটির মূলমন্ত্র।   শিক্ষা ও পাঠ্যক্রম   ২০১৯ সাল থেকে কলেজ শাখায় ইংরেজি ভার্সন ও মানবিক বিভাগ চালুকরণ। বর্তমানে এই প্রতিষ্ঠানটি বাংলা ভার্সনে নার্সারি হতে দ্বাদশ শ্রেণি এবং ইংরেজি ভার্সনে নার্সারি হতে নবম শ্রেণি পর্যন্ত সর্বমোট  ৬৫০০ জন এর অধিক শিক্ষার্থীকে শিক্ষা প্রদান করছে।   সহশিক্ষা কার্যক্রম  বিভিন্ন সহশিক্ষা কার্যক্রম পরিচালনা করার জন্য কলেজটি প্রতিষ্ঠাকালীন সময় থেকেই সুপরিচিত। সহশিক্ষা কার্যক্রমে যুক্ত করতে শিক্ষার্থীদের ৪টি হাউসে (বুড়িগঙ্গা, শীতলক্ষ্যা, তুরাগ ও বংশী) বিভক্ত করা হয়েছে ।  কলেজের শিক্ষার্থীরা পাঠ্যবইয়ের শিক্ষার পাশাপাশি নানা ধরনের সহশিক্ষা কার্যক্রমে নিয়মিত অংশ নিয়ে থাকে। উদাহরণ হিসেবে রয়েছে বিতর্ক ও ক্রীড়া সহ বিভিন্ন প্রতিযোগিতায় অংশগ্রহণ, বিজ্ঞান ও প্রযুক্তি উৎসব সহ বিভিন্ন অনুষ্ঠানের আয়োজন ইত্যাদি।  সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো:   এমসিপিএসসি ডিবেটিং ক্লাব  এমসিপিএসসি রোবোটিক্স ক্লাব  এমসিপিএসসি সায়েন্স ক্লাব  এমসিপিএসসি ফটোগ্রাফি ক্লাব  এমসিপিএসসি আবৃত্তি ক্লাব  এমসিপিএসসি আইটি ক্লাব  এমসিপিএসসি সাহিত্য ক্লাব  এমসিপিএসসি কুইজ ক্লাব  বাংলাদেশ ন্যাশনাল ক্যাডেট কোর (বিএনসিসি)  এছাড়াও খেলাধুলার মাধ্যমে ছাত্রছাত্রীদের নৈতিক মনোবল দৃঢ় করার উদ্দেশ্যে কলেজ কর্তৃক প্রতিবছর বার্ষিক ক্রীড়া প্রতিযোগিতার আয়োজন করা হয়।   সামাজিক যোগাযোগ মাধ্যম    Facebook  YouTube   আরও দেখুন    বাংলাদেশের সামরিক বাহিনীর শিক্ষাপ্রতিষ্ঠানসমূহের তালিকা   তথ্যসূত্র   বিষয়শ্রেণী:শিক্ষাপ্রতিষ্ঠান বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:মিরপুর বিষয়শ্রেণী:সামরিক বাহিনী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: প্রশাসক Hasive দ্বারা অপসারণ। -- বোধিসত্ত্ব (আলাপ) ১৩:২৪, ১৭ মার্চ ২০১৫ (ইউটিসি) জঙ্গী   – (অপসারণের প্রস্তাবনা দেখুনলগ দেখুন) () শুধু জঙ্গী নামে আলাদা পাতার প্রয়োজন আছে বলে মনে হয় না।  Intakhab ctg (আলাপ) ১৮:৪৩, ১২ মার্চ ২০১৫ (ইউটিসি)  ইন্তেখাব ভাইয়ের সাথে একমত| অপসারণের পক্ষে| Sharif uddin (আলাপ) ১৮:৫১, ১২ মার্চ ২০১৫ (ইউটিসি)  দ্রুত অপসারণের প্রস্তাবনা জানানো উচিত ছিলো। --মহীন রীয়াদ (আলাপ) ২০:৪৭, ১২ মার্চ ২০১৫ (ইউটিসি)  সন্ত্রাসবাদ পাতায় পুনঃনির্দেশ করা হোক। Ibrahim Husain Meraj (আলাপ) ০৭:৩১, ১৫ মার্চ ২০১৫ (ইউটিসি)
ফুন্ডেরদিহারি () ভারতের ছত্তিসগড় রাজ্যের সুরগুজা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ফুন্ডেরদিহারি শহরের জনসংখ্যা হল ১৬,১০৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ফুন্ডেরদিহারি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
আমগুড়ি ভারতের অাসাম রাজ্যের শিবসাগর জেলার একটি শহর।   ভৌগোলিক বিবরণ  আমগুড়ি নাগাল্যান্ড সীমান্তের কাছাঁকাছি উত্তর-পূর্ব ভারতবর্ষের আসাম রাজ্যের অবস্থিত। ইহা সমুদ্রতল থেকে প্রায় ৭৪ মিটার (২৪২ ফুট) গড় উচ্চতায় অবস্থিত। শহরটি ঝাঞ্জি নদীর তীরে অবস্থিত এবং ইহা চা বাগান ও তেল ক্ষেত্রের জন্য বিখ্যাত।   জনপরিসংখ্যান  ২০০১ সনের ভারতবর্ষের আদমশুমারি অনুসারে, আমগুড়ি শহরের জনসংখ্যা ছিল ৬,৯৪৪ এর মধ্যে পুরুষদের জনসংখ্যার হার ৫৬% এবং মহিলাদের হার ৪৪%। এই শহরের জনসংখ্যার ১১% ৬ বছরের কম বয়সী। আমগুড়ির সাক্ষরতার হার ৭৫% যা জাতীয় গড় আয় ৫৯.৫% - এর চেয়ে বেশি। আমগুড়ি শহরে পুরুষদের সাক্ষরতার হার ৫৫% এবং মহিলাদের সাক্ষরতার হার ৪৫%।   সংস্কৃতি  আমগুড়ি শহরে অনেক ক্লাব এবং সহ-পাঠক্রম কার্যকলাপের জন্য প্রতিষ্ঠান রয়েছে। "পুবেরুণ" আমগুড়ি শহরের মধ্যে সামাজিক সংগঠনের অন্যতম। আমগুড়ি শহরে "মহাবাহু" নামে আরেকটি প্রতিষ্ঠান রয়েছে যা ভারত সরকারেরে ক্রীড়া এবং যুবকল্যাণের প্রয়োজনায় নির্মিত হয়। এছাড়াও একটি আমগুড়ি ক্রীড়া সংস্থা ও মাড়ওয়ারী যুব মঞ্চ নামে সামাজিক প্রতিষ্ঠান রয়েছে।   রাজনীতি  আমগুড়ি শহর ১০৩ নং আমগুড়ি বিধানসভা সমষ্টির একটি অংশ। তাছাড়া আমগুড়ি যোরহাট লোকসভা সমষ্টির একটি অংশ।   তথ্যসূত্র   বিষয়শ্রেণী:ভারতের অঞ্চল
ভালেন্তিনা কোরতেজা (; ১ জানুয়ারি ১৯২৩ - ১৯ জুলাই ২০১৯) একজন ইতালীয় অভিনেত্রী ছিলেন। ৫০ বছরের কর্মজীবনে তিনি মিকেলাঞ্জেলো আন্তোনিওনি, ফেদেরিকো ফেল্লিনি, ফ্রাঙ্কো জেফফিরেল্লি, ফ্রঁসোয়া ত্রুফো, জোসেফ এল. ম্যাংকাভিৎস ও অন্যান্য ইতালীয় ও আন্তর্জাতিক চলচ্চিত্র পরিচালকদের সাথে কাজ করেন। তিনি ফ্রঁসোয়া ত্রুফো পরিচালিত লা নুই আমেরিকাইন (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন।  প্রারম্ভিক জীবন কোরতেজা ১৯২৩ সালের ১লা জানুয়ারি ইতালির মিলান শহরে জন্মগ্রহণ করেন। ১৯৩০ সালে তাকে তুরিনে তার মাতামহ ও মাতামহীর কাছে লালন পালনের জন্য পাঠিয়ে দেওয়া হয়। সঙ্গীত নির্দেশক ভিক্তর দে সাবাতার সাথে সাক্ষাতের পর তিনি বিদ্যালয়ের পাঠ গ্রহণ ত্যাগ করে তার সাথে রোমে পাড়ি জমান। সেখানে তিনি আক্কাদেমিয়া দার্তে দ্রাম্মাতিকায় ভর্তি হন।  কর্মজীবন থাম্ব|বাম|আপ্পাস্‌সিওনাতা (১৯৭৪) চলচ্চিত্রে কোরতেজা ১৯৪০ সালে ইতালীয় চলচ্চিত্র লোরিৎজোন্তে দিপিন্তো দিয়ে কোরতেজার চলচ্চিত্রে অভিষেক হয়। তার প্রথম উল্লেখযোগ্য চলচ্চিত্র ছিল রোমা চিত্তা লিবেরা ও ওয়ান্ডারিং জিউ (১৯৪৮)। তিনি আই মিজেরাবিলি (১৯৪৮) চলচ্চিত্রে মারচেল্লো মাস্ত্রোইয়ান্নির বিপরীতে অভিনয় করে আন্তর্জাতিক অঙ্গনে খ্যাতি অর্জন করেন। এতে তিনি ফঁতিন ও কোজেত উভয় চরিত্রে অভিনয় করেন। ১৯৪৯ সালে ব্রিটিশ চলচ্চিত্র দ্য গ্লাস মাউন্টেন-এ অভিনয় করে তিনি আরও কিছু মার্কিন চলচ্চিত্রে কাজের সুযোগ পান, তন্মধ্যে ছিল জুলস ডাসিনের থিভ্‌স হাইওয়ে (১৯৪৯), যে চরিত্রের জন্য ডাসিন মূলত শেলি উইন্টার্সের কথা ভেবেছিলেন, এবং রবার্ট ওয়াইজের দ্য হাউজ অব দ্য টেলিগ্রাফ হিল (১৯৫১)।  ১৯৫০-এর দশকে তিনি জোসেফ এল. ম্যাংকাভিৎসের দ্য বেয়ারফুট কনটেসা (১৯৫৪) ও মিকেলাঞ্জেলো আন্তোনিওনির লে আমিকে (১৯৫৫) চলচ্চিত্রে অভিনয় করেন। দ্বিতীয়োক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে নাস্ত্রো দারজেন্তো অর্জন করেন। তিনি ফ্রঁসোয়া ত্রুফো পরিচালিত লা নুই আমেরিকাইন (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন।  ব্যক্তিগত জীবন কোরতেজা তার দ্য হাউজ অন টেলিগ্রাফ হিল ছবির সহশিল্পী রিচার্ড বেজহার্টকে বিয়ে করেন এবং তার সাথে ইতালিতে বসবাস শুরু করেন। তাদের একমাত্র সন্তান জ্যাকি বেজহার্ট একজন অভিনেতা। ১৯৬০ সালে বেজহার্ট ও কোরতেজার বিবাহবিচ্ছেদ হয়। ১৯৮০ সালে তিনি শিল্পপতি কার্লো দে আঞ্জেলিকে বিয়ে করেন। কার্লো ১৯৯৮ সালে মৃত্যুবরণ করেন।  তথ্যসূত্র  বহিঃসংযোগ       বিষয়শ্রেণী:১৯২৩-এ জন্ম বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর ইতালীয় অভিনেত্রী বিষয়শ্রেণী:২১শ শতাব্দীর ইতালীয় অভিনেত্রী বিষয়শ্রেণী:ইতালীয় চলচ্চিত্র অভিনেত্রী বিষয়শ্রেণী:ইতালীয় টেলিভিশন অভিনেত্রী বিষয়শ্রেণী:ইতালীয় মঞ্চ অভিনেত্রী বিষয়শ্রেণী:মিলানের অভিনেত্রী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
আবু উবায়দ আল-জুজ্জানি, (মৃত্যু. ১০৭০), ( ) একজন পারস্য চিকিৎসক এবং গুজগানের ইতিহাসবিদ ছিলেন।সায়েন্স, মেডিসিন অ্যান্ড টেকনোলজি, আহমাদ দালাল, অক্সফোর্ড হিস্টোরি অব ইসলাম, সম্পাদক জন এল এসপোসিটো, (অক্সফোর্ড বিশ্ববিদ্যালয় প্রেস, ১৯৯১), পৃষ্ঠা ১৭১  তিনি ইবনে সিনার বিখ্যাত ছাত্র ছিলেন, যার সাথে তার প্রথম দেখা হয়েছিল গোরগানে। তিনি ইবনে সিনার আজীবন সঙ্গী হয়ে ইসফাহানে বহু বছর কাটিয়েছেন। ইবনে সিনার মৃত্যুর পর, তিনি তার গুরুর আত্মজীবনীর একটি সমাপনী অধ্যায় সম্পূর্ণ করেন।  ইবনে সিনার উপাধি ছিল শেখ আল-রইস। ইতিহাসবিদ ইবনে আবি উসাইবা উল্লেখ করেছেন সিনার ঘনিষ্ঠ সহচর আবু উবায়দ 'শেখ আল-রইস'-এর বাসভবনে একসাথে থাকতেন এবং এখানে প্রতি রাত ইবনে সিনা ও আবু উবায়দ এক এক করে ক্যানন এবং শিফার নির্দেশাবলী অধ্যয়ন করতেন।Ibn Abi Usaibaa. 4th ed. Vol. 3. Beirut: House of Culture Press; 1987. Uyun al-Anba fi Tabaqat al Atibba, Dar al-Thiqafa, cited by    তথ্যসূত্র    বহিঃসংযোগ     (PDF version)  বিষয়শ্রেণী:১০৭০-এ মৃত্যু বিষয়শ্রেণী:ইবনে সিনার ছাত্র বিষয়শ্রেণী:জওজান প্রদেশের ব্যক্তি
স্যার গঙ্গা রাম হাসপাতাল দিল্লির রাজেন্দ্র নগরের ৬৭৫ শয্যা বিশিষ্ট মাল্টি-স্পেশালিটি একটি বেসরকারী হাসপাতাল। এটি দক্ষিণ-পূর্ব এশিয়া জুড়ে রোগীদের জন্য ব্যাপক চিকিৎসা সেবা দিয়ে থাকে।  হাসপাতালের ন্যূনতম অ্যাক্সেস সার্জারি বিভাগ দক্ষিণ এশিয়ায় প্রথম এ জাতীয় বিভাগ ছিল। Achievements   এই হাসপাতালটিতে শিখ সাম্রাজ্য রয়্যাল পরিবারের কিছু সদস্য, কাশ্মীরের রাজকন্যা শবনম-১৯৬৯ এবং জম্মুর রাজকন্যা আইশ্বভারিয়ার জন্ম হয়েছিল।   ভারত সরকারের কেন্দ্রীয় স্বাস্থ্যমন্ত্রী জেপনাডদা উপস্থাপিত স্যার গঙ্গা রাম হাসপাতাল যা ২জুন ২০১৬ তারিখে "ভারতের একাধিক বিশেষায়িত হাসপাতালের জন্য অর্থনৈতিক টাইমসের সেরা স্বাস্থ্যসেবা ব্র্যান্ড" এর জন্য পুরস্কার পেয়েছিল।  স্যার গঙ্গা রাম হাসপাতাল ডিপ্লোমেট ইন ন্যাশনাল বোর্ডের (ডিএনবি) প্রোগ্রামের আওতায় তরুণ চিকিৎসকদের প্রশিক্ষণও দেয়। হাসপাতালে ডিএনবি প্রোগ্রামটি ১৯৮৪ সালে শুরু হয়ে এবং বর্তমানে এখানে দেশের সর্বাধিক সংখ্যক ডিএনবি রয়েছে।  এটির ভারতে প্রথম বোন ব্যাংক থাকার গৌরব রয়েছে।  স্যার গঙ্গা রাম হাসপাতাল এবি-পিএমজেএয়ে যোগদানের জন্য প্রথম বড় দিল্লির হাসপাতালে পরিণত হয় ২৯শে মার্চ ২০১৯।    ইতিহাস  আসল হাসপাতালটি (স্যার গঙ্গা রাম হাসপাতাল (পাকিস্তান)) সর্বপ্রথম ১৯২১ সালে ভারতের লাহোরে প্রতিষ্ঠা করেন (বর্তমানে পাকিস্তান) সিভিল ইঞ্জিনিয়ার এবং তাঁর সময়কার সমাজসেবী স্যার গঙ্গা রাম (১৮৫১-১৯২৭)। দ্বিতীয় বিশ্বযুদ্ধের পরে এবং ১৯৪৭ সালে দেশ বিভাগের পরে এই দ্বিতীয় হাসপাতালটি নয়াদিল্লিতে প্রায় ১১ একর জমির উপর প্রতিষ্ঠিত হয়।  ধর্ম বীর যিনি সে সময় প্রধানমন্ত্রীর প্রাইভেট সেক্রেটারিও ছিলেন, তার তত্ত্বাবধানে ১৯৫১ সালের এপ্রিল মাসে ভারতের তৎকালীন প্রধানমন্ত্রী শ্রী জওহর লাল নেহেরু এই ভিত্তি স্থাপন করেন। পরে ১৯৫৪ সালের ১৩ এপ্রিল তিনি হাসপাতাল উদ্বোধন করেন। স্যার গঙ্গারামের জামাতা ধর্ম বীরও নয়াদিল্লির স্যার গঙ্গারাম হাসপাতালের প্রধান স্থপতি এবং প্রতিষ্ঠাতা ছিলেন।  ১৯৭০ সালে তহবিলের অভাবে হাসপাতালটি প্রায় বন্ধ হয়েগেছিল। নয়া দিল্লি এর উল্লেখযোগ্য জেনারেল সার্জন ডাঃ কেসি মহাজন দ্বারা এটি ১৯৮২ সালে পুনর্গঠিত হয়। পরিচালনা পর্ষদের চেয়ারম্যান হিসাবে ডাঃ মহাজন হাসপাতালের আর্থিক ও কার্যকরী কাঠামো সংশোধন করে এবং হাসপাতালের প্রাঙ্গণে তিনি ইমেজিং ডায়াগনস্টিকস সেন্টারও প্রতিষ্ঠা করেন।  তিনি এখনও হাসপাতালের জেনারেল সার্জারি বিভাগে ইমেরিটাস পরামর্শদাতার দায়িত্ব পালন করছেন। ১৯৭০ এর দশকের ঘটনা পরিষেবা কেন্দ্রিক হয়ে উচ্চ মানের ক্যান্টিন সেবার মাধ্যমে লাভজনক হওয়ার দিকে মনোনিবেশ করে।   তথ্যসূত্র    বাহি সূত্র    সরকারী ওয়েবসাইট  বিষয়শ্রেণী:১৯৫৪-এ প্রতিষ্ঠিত বিষয়শ্রেণী:দিল্লির হাসপাতাল বিষয়শ্রেণী:১৯৫৪-এ প্রতিষ্ঠিত হাসপাতাল বিষয়শ্রেণী:১৯৫৪-এ ভারতে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য
দালের মেহেন্দী (জন্মঃ ১৮ আগস্ট ১৯৬৭) হলেন একজন ভারতীয় কণ্ঠশিল্পী, সুরকার, গীতিকার, লেখক, প্রযোজক, সম্পাদক এবং পরিবেশবিদ। তার মূল নাম 'দলের সিং। তাকে ভাংড়া সংগীতকে বিশ্বব্যাপী পরিচিত দেওয়া এবং তার যুগের পূর্বের সময়কার অ-চলচ্চিত্রীয় সংগীতকে বলিউডের সংগীতের সমান্তরালে নিয়ে আসার কৃতিত্ব দেওয়া হয়। তিনি একজন ভারতীয় পপ ব্যক্তিত্ব যিনি অবিরাম নেচে নেচে গান গাওয়া, স্বাতন্ত্র্যসূচক কন্ঠস্বর, পাগড়ি এবং দীর্ঘ আলখাল্লার জন্য পরিচিত।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:ভারতীয় গায়ক বিষয়শ্রেণী:ভারতীয় জনহিতৈষী বিষয়শ্রেণী:ভারতীয় শিখ বিষয়শ্রেণী:ভারতীয় রেকর্ড প্রযোজক বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:ভারতের বন্দী ও আটক বিষয়শ্রেণী:পাটনার সঙ্গীতজ্ঞ বিষয়শ্রেণী:২১শ শতাব্দীর ভারতীয় অপরাধী
thumb|right|300px|আফ্রিকান, ইংরেজী এবং জোসায় ত্রিভাষিক সরকারী ভবন চিহ্ন ১৯৯৩ সালের সংবিধান অনুসারে দক্ষিণ আফ্রিকাতে ১১টি ভাষাকে সরকারী মর্যাদা দেয়া হয়েছে। এগুলি হল আফ্রিকান্স ভাষা, ইংরেজি ভাষা, ন্‌দেবেলে ভাষা, সেসোথো ভাষা, সেসোথো সা লেবোয়া ভাষা, সোয়াতি ভাষা, ইতসোঙ্গা ভাষা, সেতসোয়ানা ভাষা, ৎশিভেন্দা ভাষা, ক্‌হোসা ভাষা এবং জুলু ভাষা। দক্ষিণ আফ্রিকাতে আরও প্রায় ২০টি আফ্রিকান বা অভিবাসী ভাষা প্রচলিত। এদের মধ্যে তামিল ভাষা, ত্‌সোঙ্গা ভাষা, ত্‌সোয়ানা ভাষা এবং উর্দু ভাষা উল্লেখযোগ্য। আরও বহু অভিবাসী বিভিন্ন ইউরোপীয় ভাষাতে কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।   তথ্যসূত্র    বহিঃসংযোগ   দক্ষিণ আফ্রিকার ভাষার উপর এথনোলগ-এর রিপোর্ট  বিষয়শ্রেণী:দক্ষিণ আফ্রিকা বিষয়শ্রেণী:আফ্রিকার ভাষা বিষয়শ্রেণী:দক্ষিণ আফ্রিকার ভাষা